【禅宗常识答问5】为什么世人会提出“僧是倚赖性，纵使学佛有成，于国于民何益之有”的质疑？僧人益世，可用“阴助国政，显淑民心”四字概括，所以僧人受檀那供养，抚心自问，于天理国法人情，皆无不当之处。然而，民国以来，欧风东渐，慧日西沉，新学者流，以名利之眼，视出家之人，谓之消耗份子，无益于国家，有损于人民，以致毁佛教为迷信，谤僧宝为蛀虫。由此借庙兴学，提拨庙产，要令僧人谋权利，做俗事。如是五花八门，满城风雨，别无其他问题，唯一“利”字而已。
唯利是求，故重身轻心，重利轻道。如守培法师言：
“汝以俗人之利望佛子，汝为何只知养身，而不知养心。人心若死，身不能独活。须知俗人之利利于身，僧人之利利于心，犹如棉之利利于农，稻之利利于食。又僧俗之利，非但不同，而且相反，犹如种棉者，利在花，不在实；种稻者，利在实，不在花。僧人之利在明心，俗人之利在荣身。荣身者必迷心，明心者必忘身。忘身故，不求荣身之利也。迷心故，不求明心之利也。若以僧人利心不利身为无利者，然则俗人利身不利心，亦可谓之无利矣。比如稻实，能作饭，棉实不能饭；棉花能作衣，稻花不能作衣，农人既不以棉能衣不能食为无利，亦不以稻能食不能衣为无利，各以其长而论之，故无不利也。